কবীর চৌধুরী: নারী শিক্ষা আলাদা একটা চ্যাপ্টার করা হয়েছে কিন্তু তার অর্থ এই নয় যে নারীরা আলাদা ভাবে শিক্ষিত হবেন। স্কুল কলেজে নারীরা একই রকম শিক্ষা পাবে। কিন্তু নারী শিক্ষার আলাদা একটা চ্যাপ্টার করার অর্থ হচ্ছে তাকে একটু বেশী গুরুত্ব দেয়া। আমরা জানি যে, সংবিধানে যাই বলা হোক না কেন কিংবা আমরা মানবাধিকার সংস্থা থেকে যাই বলি না কেন সত্যিকার অর্থেই নারীরা ডিসক্রিমিনেশনের শিকার হয়। তো সেটা রোধ করার জন্য একটা আলাদা চ্যাপ্টার করে নারীশিক্ষাকে গুরুত্ব দিয়েছি।